17. 2. 96 Euroopan yhteisöjen virallinen lehti N:o L 39/23 (Säädökset, joita ei tarvitse julkaista) KOMISSIO KOMISSION PÄÄTÖS, tehty 7 päivänä helmikuuta 1996, yhteisön kokeiden ja testien suorittamisesta tiettyjen lajien lisäys- ja taimiaineis- toilla neuvoston direktiivin 92/34/ETY 20 artiklan 2 kohdan mukaisesti (96/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuk- sen, ottaa huomioon hedelmäntuotantoon tarkoitettujen hedel- mäkasvien ja niiden lisäysaineston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY ('), sellaisena kuin se on viimeksi muutettuna komission päätöksellä 95/26/EY (?), ja erityisesti sen 20 artiklan 2 kohdan, sekä katsoo, että kokeita tai tarvittaessa testejä on suoritettava näytteille mainitun direktiivin mukaisesti jäsenvaltioissa sen varmis- tamiseksi, että mainitussa direktiivissä lueteltujen sukujen ja lajien hedelmäkasvien lisäys- ja taimiaineistot ovat mainitun direktiivin vaatimusten ja edellytysten mukaiset, tämän vuoksi on tarpeen erityisesti kyseisen direktiivin täytäntöönpanon alkuvaiheessa varmistaa, että kokeisiin ja testeihin otetut näytteet edustavat riittävästi koko yhtei- sössä tuotettuja eri alkuperiä ainakin tiettyjen kasvilajien osalta, sen vuoksi on tarpeen suorittaa yhteisön kokeita ja testejä vuonna 1996 mansikoiden ja herukoiden lisäys- ja taimiaineistolla, : (?) EYVL N:o L 157, 10.6.1992, s. 10 (2) EYVL N:o L 36, 16.2.1995, s. 36 kyseisiä kokeita ja testejä käytetään ensi tilassa näiden lajien lisäys- ja taimiaineistojen teknisten tarkastusmene- telmien yhdenmukaistamiseen, ja tässä päätöksessä määrätyt toimenpiteet ovat hedelmäkas- visukuihin ja -lajeihin kuuluvia taimia ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön kokeita ja testejä on suoritettava vuonna 1996 lajin Fragaria x ananassa ja suvun Ribes lisäys- ja taimiaineistolle. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä helmikuuta 1996. Komission puolesta Franz FISCHLER Komission jäsen